Cabelo humano ampliado 200 veces

O **cabelo** (Gl-cabelo.ogg pronunciación (axuda ·  info)) ou **pelo** é a continuación da pel cornificada, e contén unha fibra de queratina, constituída por unha raíz e unha base, que se forma nun folículo da derme, e constitúe o trazo característico da pel. Cada un dos pelos consiste nunha raíz localizada nun folículo piloso e nun tallo que se proxecta cara a arriba por enriba da superficie da epiderme. A raíz agrándase na súa base. A zona papilar está composta de tecido conxuntivo e vasos sanguíneos, que proporcionan ao xeito as substancias necesarias para o seu crecemento.

Unha glándula sebácea desemboca dentro de cada folículo. Existe un feixe de fibras musculares lisas unidas a cada pelo. A contracción dos músculos fai que o pelo se levante, cambiando así o seu ángulo con relación á pel. Este proceso incrementa as posibilidades aislantes da cuberta do pelo, proporcionando así un mellor abrigo contra o frío.

O talo comprende tres capas. A medula, que consiste en células queratinizadas, laxamente unidas, e que está presente soamente nos pelos máis grosos (pelo de garda). O espazo intercelular está cheo de aire. A medula está rodeada da cortiza, fortemente adherida. Na cortiza fíxanse a maioría dos gránulos de pigmento. A súa superficie áchase cuberta cun tegumento, no que as células poden estar adheridas ou ben separadas nas porcións terminais, formando escamas.

O pelo sofre continuadas modificacións. Cando termina de crecer, a reprodución das células indiferenciadas da base do folículo tamén se detén, a raíz faise progresivamente máis estreita, e as células que se atopan encima da papila sofren un proceso de cornificación. Finalmente, a raíz sepárase da papila do pelo, e este cáese. Antes de que se desprenda, iníciase a formación dun novo pelo na base do folículo.

Fases de crecemento
-------------------

* Fase anáxena: nesta fase o pelo está pegado á papila, nace e crece. Dura entre 4 e 6 anos.
* Fase catáxena: esténdese uns 20 días, durante os cales o crecemento detense e sepárase da papila, pero continúa a súa actividade celular.
* Fase telóxena: fase de repouso que dura uns 90/100 días antes de que empezo a crecer un novo pelo no mesmo folículo. O bulbo se queratiniza e o pelo cae.

Tipos de pelos
--------------

En sentido unitario (é dicir, no que respecta a cada pelo), pode haber deles distintos tipos: 

* Pelo de cuberta ou garda: é o pelo máis longo e recto, cunha terminación en punta; este tipo de pelo impide que escape a calor.
* Pelo curto da capa inferior da pelaxe: serve para o illamento térmico, xa que é moi denso; permite o intercambio térmico cara ao exterior, ou ben o impide.
* Sensorial ou vibrisas: está provisto de seos vasculares e fibras nerviosas que envolven a base do folículo piloso, polo que teñen unha función sensorial.

Tipos de cabelo
---------------

O cabelo en conxunto (é dicir, a cabeleira), segundo a súa estrutura e aparencia física, pode ser lacio, ondulado, rizado ou moi rizado.

Outros datos
------------

As variacións máis importantes na aparencia física da cabeza son: 

* os complementos da cabeza
* a cor de pelo (orixinal ou artificial)
* o tipo de pelo
* o corte de pelo

Véxase tamén
------------

* Cor do pelo

| * v
* c
* e
Anatomía rexional humana (TA A01.1) |
| --- |
| Cabeza | cabelo ·  testa ·  ollo ·  orella ·  nariz ·  boca ·  lingua ·  dentes ·  mandíbula ·  face ·  fazula ·  queixo |
| Pescozo | gorxa ·  noz de Adán |
| Tronco | ombreiro ·  costas  ·  seo (mamila) ·  peito ·  abdome ·  embigo 
órganos sexuais (clítoris ·  vulva ·  pene ·  escroto) – cadril ·  ano ·  nádega |
| Membros superiores | brazo ·  cóbado ·  antebrazo ·  pulso ·  man ·  dedo (polgar ·  índice ·  maior ·  anular ·  maimiño) ·  axila |
| Membros inferiores | perna ·  coxa ·  xeonllo ·  papo da perna ·  talón ·  nocello ·  pé ·  deda |

|  |  |
| --- | --- |
| Control de autoridades | 
* Wd: Q28472
* AAT: 300011820
* BNCF: 11347
* BNE: XX525867
* BNF: 119311767
* BRE: 1927399
* EBID: ID
* GND: 4128008-8
* JSTOR: human-hair
* LCCN: sh85058305
* MAG: 2777236681
* NDL: 00575445

 |

|  |  |
| --- | --- |
| Identificadores | 
* FMA: 53667
* MeSH: D006197
* MeSH: A17.360
* NCIt: C32705
* TA: A16.0.00.014
* Uberon: 0010164
* UMLS: C0018494

 |